Sovjetska ekspedicija na Mount Everest 1982.
<s>Sovjetska ekspedicija na Mount Everest 1982. penjala se na vrh novom rutom po Jugozapadnoj strani, lijevo od Centralne jaruge.</s><s>Bio je to prvi sovjetski uspon na Mount Everest, jer se 11 alpinista popelo na vrh.</s><s>Engleski planinar Chris Bonington rutu je ocijenio kao tehnički najtežu ikad ispenjanu na Everestu, što su priznali i ostali eminentni alpinisti.</s>

<s>Period 1952 - 1959 
Početkom 50-ih godina XX vijeka trajala je utrka između Britanaca i Švicaraca oko prvog uspona na Mount Everest.</s><s>U utrku su se uključili i Rusi.</s><s>U oktobru 1952. poslali su vojnim avionima jaku ekspediciju od 35 članova na Everest.</s><s>Nakon dugotrajnog pješačenja od Lase do Baznog kampa sa sjeverne strane, nosači su isplaćeni.</s><s>Rusi su počeli penjanja bez aklimatizacije, koristeći predhodne britanske rute preko Sjevernog prevoja.</s><s>Iz Kampa 7, na visini 8200 m. javili su se radio vezom, nagovještavajući uspon na vrh u naredna dva dana, zavisno od vremenskih prilika.</s><s>To je bilo posljednje što se od njih čulo.</s><s>Zatrpala ih je lavina.</s><s>Bio je jedan bezuspješan pokušaj potrage i o ovom događaju se nije puno pričalo.</s>

<s>Između 1954 i 1960, došlo je do prvih ličnih kontakata sa John Huntom, vođom britanskih Everest ekspedicija, koji su otvorili prozor u svijet za Sovjetsko planinarstvo (i ne samo za njega).</s>

<s>Izviđačka ekspedicija 1958.</s><s>Godine 1955 Sovjetski Savez je predložio Kini formiranje zajedničkog tima sa ciljem osvajanja Everesta.</s><s>Kinezi su zatim izgradili put dug 360 km. do Baznog logora ispod Everesta.</s><s>Krajem 1958. god. jedna zajednička izviđačka ekspedicija uputila se na Everest i sačinjavali su je: 10 kineskih i 3 sovjetska penjača, 3 meteorologa, 4 topografa, 10 tibetanskih nosača, 4 radio operatora i jedan dio pomoćnog osoblja.</s><s>Materijal do Baznog kampa na 5900 metara je prebačen sa 50 konja i 350 samarnih životinja.</s><s>Ekspediciju su pratila dva vojnika sa automatskim naoružanjem.</s><s>O ekspediciji, zbog političke situacije u Tibetu, nije bilo objavljenih vijesti.</s><s>Zaključak ekspedicije je bio da ruta na vrh treba da ide sa istočnog Rongbuk lednika preko Sjevernog prevoja.</s>

<s>U proljeće 1959. izbili su neredi u Tibetu, i ekspedicija na vrh je odložena.</s><s>Kada se početkom 1960 situacija u Tibetu smirila, Kinezi su predložili nastavak priprema.</s><s>U međuvremenu uslijedio je i politički razlaz između Kine i Sovjetskog Saveza.</s><s>Zajednički planinarski tim se raspao, Sovjeti su odbili daljnju saradnju, a povukli su i opremu.</s><s>Kineska vlada je naručila novu opremu u Švicarskoj i 1960. kineska ekspedicija je osvojila Everest.</s><s>Sovjeti su mogli samo da čestitaju.</s>

<s>1982 
Sovjeti su se pojavili tek 1982. god.</s><s>Pohod na Everest bio je posvećen 60-godišnjem stvaranju SSSR.</s><s>Ekspedicija je brojala 25 članova: vođa, trojica trenera, 17 alpinista i 4 ostalih.</s><s>Do tada su sovjetski alpinisti osvojili najviši vrh visine 7495 metara, koliko iznosi visina Vrha kumunizma u Pamiru.</s><s>Do vrha Everesta su dolazili penjući se u parovima, bez pogibija, ali sa nekoliko amputiranih prstiju.</s>

<s>Uspon na vrh 
Za napredovanje prema vrhu podigli su slijedeće kampove:
 bazni (21.03., 5340m) — na Kumbu ledopad
 prolazni (21.03, 6100m)
 kamp-1 (22.03., 6500m)
 kamp-2 (31.03., 7350m)
 kamp-3 (12.04., 7850m)
 kamp-4 (18.04., 8250m)
 jurišni (03.05., 8500m)</s>

<s>Ekspedicija je za završni uspon koristila jedinstvenu taktiku.</s><s>Kada su Balberdin i Mislovski iz jurišnog kampa na 8500 m. u 4 sata po noći krenuli na vrh, u naredna dva sata, prema rasporedu koji je radio vezom dolazio iz Baznog kampa, krenuli su svi parovi predhodno raspoređeni po visinskim kampovima, počevši od kampa 1 na 6500 m. Prvi dvojac je izašao na vrh oko 14 sati, zadržali se pola sata i krenuli nazad.</s><s>Zatim su se zagubili u snježnoj mećavi.</s><s>Drugi par je pošao u pomoć i pronašli su kolege ispod vrha.</s><s>Nakon što su ukazali pomoć dvojici promrzlih koji su se vraćali sa vrha, i sami su odlučili uspeti se na vrh.</s><s>Za to vrijeme ostali parovi su se pomjerali prema gore.</s><s>Ovaj kružni tok penjanja i silazaka trajao je nekoliko dana dok se 11 alpinista nije našlo na vrhu.</s>

<s>Trideset godina kasnije, 2112 god. u Moskvi je održana svečanost povodom prvog osvajanja, a odlikovanja su dodijeljena za 70 ruskih alpinista koji su do tog trenutka ostvarili uspon na Everest.</s>

<s>Reference</s>

<s>Ekspedicije na Mount Everest
Planinarstvo u SSSR</s>

